DENNE INTENSJONSAVTALEN er inngått
MELLOM:
Fiskeridirektoratet organisasjonsnummer 971 203 420, Strandgaten 229, 5004 Bergen 
[FORETAKSNAVN] (organisasjonsnummer [nummer]), [adresse] («Samarbeidspartner»)

Prosjektbeskrivelse
Dette prosjektet består av Trinn 1 og Trinn 2.
Trinn 1: 
Bruk av veieresultater fra veiing utført om bord ved føring av landings- og sluttseddel. På seddel og ved merking av kartonger brukes faktisk veid vekt. Alle enkeltveiinger som utgjør grunnlaget for seddelføring skal sendes som filvedlegg i E-post til Fiskeridirektoratet for hver landing.  
Trinn 2:
Trinn 2 vil være en utvidelse av Trinn 1 der vekten inngår i et automatisk veiesystem. Lagring og overføring av veiedata skal skje i henhold til dataspesifikasjonen som følger av forslag til forskrift om landings- og sluttseddel (landingsforskriften).

Formål
Formålet med intensjonsavtalen er å bekrefte partenes felles intensjon om å inngå et forsknings- og utviklingssamarbeid vedrørende Trinn 2 av pilotprosjektet «Vekt om bord».
Denne intensjonsavtalen inneholder en oppsummering av vilkårene som skal danne grunnlag for videre forhandlinger om gjennomføringen og finansieringen av Trinn 2.
Alle dispensasjoner gitt i Trinn 1 opphører dersom partene ikke kommer til enighet om samarbeidsavtale om gjennomføringen av Trinn 2.

Partenes ytelser i Prosjektet
Partene har en intensjon om å komme fram til prinsipper og økonomiske betingelser for et samarbeid og gjennomføring av Trinn 2. Det legges til grunn at partene skal bidra med: 
Kompetanse, fartøy og nødvendig utstyr til å utføre Trinn 2.
Kostnadsdekning i henhold til fremtidig avtale om gjennomføring av Trinn 2.
Aktiv deltakelse gjennom møter, styringsgruppe mv. i Trinn 2.
Beskrivelse av Trinn 2:
· Trinn 2 av prosjektet må sees i sammenheng med forslag til endringer i forskrift om landings- og sluttseddel (landingsforskriften), samt forslag til ny forskrift om automatisk vekter og veiesystem til bruk ved landing av fisk oversendt til Nærings- og fiskeridepartementet 19. oktober 2021.
· Vekten om bord skal i tillegg tilfredsstille følgende krav:
· Vekten skal lagre alle veiedata i vekten/veiesystemet lokalt.
Alle veiedata skal overføres elektronisk til Fiskeridirektoratet i hendhold til dataspesifikasjonen utarbeidet i forbindelse med forslag til ny forskrift (se første kulepunkt).
· Rapportering av veiedata må skje automatisk uten manuelle operasjoner.
· Dette er en prosess som vil kreve samarbeid mellom fisker/fartøy, vektleverandør, salgslag og Fiskeridirektoratet.
· Vektsystemet med tilhørende datasystemer for registrering og rapportering av veiedata skal ha et feilhåndteringssystem for å sende inn ny versjon med korrigerte data.
· Fisker/fiskefartøyet skal ved sluttføring av Trinn 2 sende en skriftlig rapport til Fiskeridirektoratet om brukererfaring.   
En eventuell avtale om gjennomføring av Trinn 2 skal inngås innen tre måneder etter at kravene til automatiske vekter og veiesystem i landingsforskriften er tredd i kraft.

AVTALENS VARIGHET 
Avtalen gjelder frem til den avløses av avtale om Trinn 2. Dersom partene ikke kommer til enighet om hvordan Trinn 2 skal gjennomføres og finansieres innen nærmere angitt frist opphører denne avtalen. Ved opphør av avtalen kan Fiskeridirektoratet kreve tilbakeført økonomiske midler som er blitt tildelt for oppgradering eller innkjøp av veieutstyr, veiesystem m.v. i trinn 1.


[bookmark: _Toc410127020][bookmark: _Toc417547393][bookmark: _Toc472674217]Lovvalg og verneting
Partenes rettigheter og plikter etter denne intensjonsavtalen bestemmes i sin helhet av norsk rett.

